Id-Deċiżjoni tal-Kummissjoni
tat-23 ta’ Jannar 2001
li temenda d-Deċiżjoni Nru 96/333/KE li tistabbilixxi ċ-ċertifikazzjoni tas-saħħa għal molluski bivalvi, ekinodermi, tunikati u gastropodi marini ħajjin minn pajjiżi terzi li għadhom mhux koperti b’deċiżjoni speċifika
(innotifikata taħt id-dokument numru K(2001) 127)
(Test b’rilevanza għaż-ŻEE)
(2001/65/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/492/KEE tal-15 ta’ Lulju 1991 li tippreskrivi l-kondizzjonijiet tas-saħħa għall-produzzjoni u t-tqegħid fis-suq ta’ molluski bivalvi ħajjin [1], kif emendata bid-Direttiva 97/79/KE [2], u b’mod partikolari l-Artikolu 9 tiegħu,
Billi:
(1) Id-Deċiżjoni tal-Kummissjoni tat-3 ta’ Mejju 1996 li tistabbilixxi ċ-ċertifikazzjoni tas-saħħa għal molluski bivalvi, ekinodermi, tunikati u gastropodi marini ħajjin minn pajjiżi terzi li għadhom mhumiex koperti b’deċiżjoni speċifika [3], kif emendata bid-Deċiżjoni Nru 98/740/KE [4], hija applikabbli sal-31 ta’ Diċembru 2000.
(2) Id-Deċiżjoni tal-Kummissjoni 97/20/KE [5], kif emendata bid-Deċiżjoni 2001/38/KE [6], tistabbilixxi l-lista ta’ pajjiżi terzi li jissodisfaw il-kondizzjonijiet ta’ ekwivalenza għall-produzzjoni u t-tqegħid fis-suq ta’ molluski bivalvi, ekinodermi, tunikati u gastropodi marini. Il-Parti II ta’ dik il-lista fiha l-pajjiżi terzi li jistgħu jkunu suġġetti ta’ deċiżjoni provviżorja bbażata fuq id-Deċiżjoni tal-Kunsill Nru 95/408/KE [7], kif l-aħħar emendata bid-Deċiżjoni 2001/4/KE [8].
(3) Taħt id-Deċiżjoni 95/408/KE, il-lista tal-pajjiżi hija applikabbli sal-31 ta’ Diċembru 2003. Għalhekk id-data tal-validita tad-Deċiżjoni Nru 96/333/KE għandha tkun emendata biex tinġieb taqbel mad-data tal-validita tal-lista provviżorja.
(4) Il-miżuri li tipprovdi għalihom din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
L- Artikolu 1
Fl-Artikolu 5 tad-Deċiżjoni Nru 96/333/KE "sal-31 ta’ Diċembru 2000" hija ssostitwita b’"tal-31 ta’ Diċembru 2003".
L- Artikolu 2
Dan id-Deċiżjoni hija ndirizzata lill-Istati Membri.
Magħmula fi Brussel, fit-23 ta’ Jannar 2001.